Διαψεύδει ο Γιάνης Βαρουφάκης για δεύτερη φορά το δημοσίευμα της Αυγής για μεγάλες αμοιβές που λαμβάνει προκειμένου να πραγματοποιήσει ομιλίες και διαλέξεις.

«Ως τώρα από τότε που έφυγα από την κυβέρνηση έχω κάνει 10 ομιλίες και 30 διαλέξεις. Και εισέπραξα για όλες περί τα 1.100 ευρώ. Ούτε τα ταξί μου δεν πληρώνουν. Τι είναι αυτά που έγραψαν ότι παίρνω για κάθε ομιλία μου 55.000 ευρώ...», είπε ο πρώην υπουργός Οικονομικών στον ΒΗΜΑτοδότη.

Η «Αυγή» στο «χτύπημα» της κατά του πρώην συντρόφου επικαλούνταν ρεπορτάζ γαλλικού τηλεοπτικού σταθμού και έκανε λόγο για αμοιβές 55.000€ και ξενοδοχεία πέντε αστέρων.